Drie sterf in Kimberley-botsingArgieffoto Drie mense is dood toe twee voertuie Dinsdagaand mekaar reg van voor in Kimberley in die Noord-Kaap getref het. Santi Steinmann, ŉ woordvoerder van Netcare 911, het Woensdag gesê die twee voertuie het in Barklyweg gebots. “Drie mense was reeds dood toe paramedici by die toneel opgedaag het. Drie ander mense het verskeie beserings opgedoen en is na ŉ nabygeleë hospitaal geneem vir verdere behandeling.” Die polisie ondersoek die ongeluk.